Малкият голям бизнес: Ани и Тина от Vintage Summer | Момичетата от града
Малкият голям бизнес: Ани и Тина от Vintage Summer
25 April 2020 14.07.2020 4:08
Днес ви представяме Ани и Тина от Vintage Summer, малък семейно-приятелски бизнес, който вече 7 години вдъхновява момичетата с красиви дрехи. Те са едни от българските модни брандове, които създават всичко тук – сами измислят моделите, после ги изработват в проверени цехове, снимат се и ни заразяват с енергия. Ако сте срещали лично Ани и Тина, знаете колко са усмихнати и позитивни, помагат им, разбира се, много приятели, семействата им, а вече дори децата им носят идеи за нови модели. Те правят дрехите, за които винаги са мечтали и ни разказват истории, пътуват много и ни дават един специфичен стил, който винаги комбинира бунтарското с женственото. Наричат се "Момичетата на лятото", защото то носи свободата, любовта, вятъра и босите крака, и искат да го пазят винаги.
Със сигурност забави оборотите доста, накара ни да оптимизираме и преразгледаме доста аспекти. Показа ни една гледна точка, че можем да бъдем по-осъзнати, да правим по-малко и да ценим повече нещата, които имаме. Смятаме, че хората също оценяват нашите дрехи по-високо, защото знаят кой подкрепят, а сега повече от всякога е важно за всички нас.
Основно предлагаме дрехите ни, които са на склад и са произведени преди извънредното положение. Работим в изключително стерилна обстановка и се грижим за нашето здраве и за това на нашите клиенти. Пакетираме и изпращаме доставките лично, за да следим качеството. Изпращаме само веднъж в седмицата, за да пазим и нас самите. Работим изцяло онлайн.
Основните ни канали остават непроменени. Това са – Фейсбук страницата ни, сайтът ни и Инстаграм. Но най-социалната част: фестовете и различните събития, които организираме, в момента са невъзможни. Това е и нещото, което най-много ни липсва. Обичаме да сме сред хора, сред цветни и прекрасни момичета, заедно да съчетаваме и обсъждаме тоалети, да се смеем, да сме на въздух и да си приказваме. Да можем лично да разкажем, какво сме вложили в една рокля, защо е толкова специална. Но сме решили скоро да показваме лични видеа с идеи, да организираме виртуални срещи и дори да направим няколко уебинара, но скоро ще споделим.
Има спад и промяна на потреблението, но сме изключително благодарни, че успяват да вместят поне една наша дреха в пазара си. Ние също се стараем да подкрепяме малкия бизнес и да си намираме поводи да купим нещо, макар и малко, за да подкрепим местните производители.
Забелязваме промяна, да. Някой от клиентите ни отказаха поръчки, други помолиха да забавим доставката, което е напълно нормално, и отлично ги разбираме. Същевременно сме много благодарни на всички наши момичета, които ни пишат, за да си поръчат тениска или рокля, за да са красиви дори вкъщи или да приповдигнат настроението си. Благодарни сме и на тези, които ни пишат, за да проверят как сме, дали се справяме и да ни вдъхнат кураж. Това е безценно и ни зарежда по един невероятен начин.
Разчитаме на човечността, на добрината, на взаимната подкрепа. И двете с Тина, дори без да го обсъждаме, започнахме да пазаруваме предимно от български производители и да подкрепяме малкия бизнес възможно най-много. Както Тина казва, творците в България сме като едно малко семейство (особено тези, обединени от вас и Миш Маш фестовете) и сега повече от всякога трябва да се подкрепяме. Разчитаме много на нашите клиенти, които са повече от това – те са приятелки, съмишленици, вдъхновение. Благодарни сме за всяка една поръчка и за всяка добра дума. Наложи се и да реорганизираме бизнеса си. В момента предлагаме най-вече дрехи, които бяхме подготвили предварително, а създаването на нови модели е във фаза “обмисляне”, тъй като снабдяването с нови платове и тестването на кройки е по-трудно осъществимо. Голяма част от платовете ни са от Италия, дори последната ни поръчка за част от лятната ни колекция не дойде и не знаем кога ще я има. Сега преосмисляме новите си колекция и може би ще я смалим като модели, ще запазим най-страхотните само, но вярваме, че така ще улесним и момичетата в избора им. Мислим също иновативни начини как да се справим. Ще покажем и няколко нови проекта, над които от много време работим, но все нямаше време за тях – едното е постери за детска стая, вдъхновени от децата ни, а другото са бански, о, да, супер винтиджарки, дано да можем да ги носим това лято, но няма да се предадем, ще ги направим!
Радваме се, че има някакви мерки, но те са крайно недостатъчни и неприложими за голяма част от бизнеса, включително и за нас. Скоро ще дойде и СУПТО интеграцията и ще видим дали тогава ще направят още нещо допълнително.
Нямаме търпение да дойде. Представяме си бъдеще, в което хората ще ценят повече себе си, също и нещата, които купуват и колко купуват, ще ценят времето навън сред природата, свободата да отидеш, където си поискаш, свободата да се движиш и да бъдеш активен, да бъдеш физически близо до любимите си хора. Вярваме, че генерално трендът ще се обърне към по-малките бизнеси, хората ще пазаруват по-осъзнато и няма да правят толкова голямо свръхпотребление и тогава ние ще сме насреща. Виждаме светло бъдеще и хора с неповторими рокли.
Ще забавим някой от плановете си, бяхме планирали нови категории в асортимента ни, шапки, страхотни плажни кърпи, но ще почакат до другото лято, други ще преподредим. Може би ще станем и малко по-предпазливи във финансово отношение и това как планираме бюджета си. Вече отчитаме доста по-малки обороти за първата половина от годината, което ще ни изправи пред определени избори, но силно се надяваме лятото и втората половина от годината да ни връхлетят с вдъхновение и надежда. Все пак сме "Момичета на лятото".
Като си помислим колко хора са загубили работата си, колко фирми трябва да плащат заплати, без да имат оборот, колко бизнеси ще пострадат, не само малки – всички сме свързани, защото циркулирането на средствата е кръговрат. Някои ще се справят по-лесно след кризата, други по-трудно, трети ще прекратят дейността си. Но ние се опитваме да гледаме позитивно и ще направим всичко, за да помагаме на себе си и на тези около нас.
Безспорно нашите клиенти. От скоро имаме 40 000 последователи във фейсбук и сме благодарни за всеки един от тях, винаги полагаме особена грижа и емоция, когато общуваме с нашите момичета. Тази година ставаме на 7 години и явно е вярно твърдението, че 3-тата, 7-ата и 9-ата година са най-предизвикателни.:) Надяваме се заедно да можем да я преборим и да извлечем само ползи и добри уроци.